cyanic-selkie/wikianc huggingface dataset:
Euroopan parlamentin jäsen
Työskentely
Eräs europarlamentaarikkojen vuorovaikutuksen foorumi ovat puoliviralliset laajennetut työryhmät eli intergroupit, joita voi olla enintään 28. Intergroupit heijastelevat parlamentaarikkojen kiinnostusten kohteita, kuten ammattiyhdistykset, urheilu, LGBT-asiat, digitaalistrategia, lasten oikeudet tai Länsi-Sahara. Epävirallisia yhteistyöryhmiä voi perustaa vapaasti, mutta niiden toiminta ei saa parlamentilta mitään tukea. Europarlamentaarikkoja kuuluu myös kansalaisjärjestöjen ylläpitämiin poliitikkoverkostoihin. Europarlamentaarikot pitävät yhteyttä myös Brysselissä toimiviin ajatushautomoihin sekä käyvät monenlaisissa kutsuissa, vastaanotoilla, kokouksissa ja tapaamisissa. Kotimaahansa europarlamentaarikot verkostoituvat järjestämällä Brysselissä parlamentin tukemia vierastilaisuuksia, joihin he kutsuvat esimerkiksi oman tukiryhmänsä jäseniä, asiantuntijoita, toimittajia tai puolueaktiiveja.
Ford Focus WRC
Kaudella 2002 Focus oli selvästi altavastaaja: auto oli vanhentunut ja alitehoinen. Silti autolla voitettiin Argentiinassa (Sainz) sekä Akropoliksessa ja Safarissa (McRae). Sainz oli parhaana Focus-kuljettajana sarjassa kolmas.
Viasat Explore
Viasat Explorer aloitti 6. tammikuuta 2002 Norjassa, Ruotsissa, Tanskassa ja Suomessa. 1. marraskuuta 2003 kanava aloitti myös Venäjällä, Kazakstanissa, Virossa, Latviassa, Liettuassa, Moldovassa, Valko-Venäjällä, Unkarissa, Puolassa, Romaniassa ja Bulgariassa. Kanavan nimi vaihtui Viasat Explore -muotoon vuonna 2014.
Viasat Explore Suomessa
Viasat Explore aloitti lähetyksensä Suomessa 6. tammikuuta 2002. Kanava on saatavilla Viasatin kautta joko satelliitin tai kaapeliverkon kautta. Kaapelissa Viasat Explore lähettää ohjelmaa aamukuudesta keskiyöhön, mutta satelliitissa Viasat Explorella on jaettu kanavapaikka aikusviihdekanava Spicen kanssa, joten lähetysaika on 13.00–1.00. Viasat aloitti kanavan uusien ohjelmien suomenkielisen tekstityksen 1. syyskuuta 2007, kun Suomi siirtyi pelkästään digitaalisiin televisiolähetyksiin.
Mönevver Saadetdin
Mönevver Saadetdin ("Mönävär", 15. heinäkuuta 1934 Tampere – 28. syyskuuta 2010 ) oli suomalainen jääkiekkoilija, joka hyökkääjänä edusti Ilvestä kolme kautta vuosina 1952–1956. Saadetdin kuului Suomen tataariyhteisöön. Myös hänen veljensä Ali pelasi Ilveksessä.
Versioita nimestä
Ilveksen pelaajatiedoissa Mönäyvär, lehtiartikkeleissa Mönever, hautakivessä Mönevver.
Derg
Lakkauttaminen
10. syyskuuta 1987 väliaikaisen sotilashallinnon pidettyä valtaa 13 vuotta Etiopiasta tuli virallisesti kansandemokratia. Derg lakkautettiin ja maassa pidettiin vaalit kesäkuussa 1988. Käytännössä Dergin keulamiehet pysyivät vallankahvassa, mutta eri nimikkeillä: Dergin puheenjohtaja Mengistu Haile Mariam nimitettiin presidentiksi ja varapuheenjohtaja Fikre-Selassie Wogderes pääministeriksi. Tuolloin suurin osa Eritreasta ja kapinallisen tigre-kansan alueesta oli jo kapinallisten hallussa.
Guled & Nasra
Palkinnot ja ehdokkuudet
Afrikkalaisilla elokuvajulilla Nigerian Lagosissa elokuva sai viisi Afrikan elokuva-akatemian palkintoa. Se sai parhaan elokuvan palkinnon. Lisäksi Omar Abdi palkittiin parhaana miesnäyttelijänä, Nadine Otsobogo-Boucher sai palkinnon parhaasta maskeeraussuunnittelusta ja Antti Nikkinen lavastuksesta. Se sai myös Ousmane Sembene -palkinnon, joka myönnetään parhaalle afrikkalaisella kielellä puhutulle elokuvalle.
Vähä-Mutanen (Kuhmoinen, Pirttikulma)
Maantietoa
Järven pinta-ala on 1,2 hehtaaria ja se on 200 metriä pitkä ja 100 metriä leveä. Järvellä ei ole kartan mukaan saaria. Sen rantaviivan pituus on 450 metriä ja sen rannat ovat metsämaata. Järvellä on kaksi vapaa-ajan asuntoa.
Ukrainan parlamenttivaalit 2014
Vaalitulokset
Kun äänistä oli laskettu 100,00 prosenttia, oli valtakunnallisen viiden prosentin äänikynnyksen ylittänyt Ukrainan keskusvaalilautakunnan mukaan kuusi poliittista ryhmittymää. Näiden puolueiden ehdokkaiden ohella 198 yksittäisestä vaalipiiristä nousi parlamenttiin kymmenen kansanedustajaa neljästä pienpuolueesta sekä yhteensä 96 puolueryhmistä riippumattomasti kampanjoinutta kansanedustajaa.
On huomattava, että puolet parlamentin kansanedustajista valitaan vaalipiireistä. Siksi valtakunnallinen ääniosuus sellaisenaan riitä kuvaamaan parlamenttiin valituksi tulevien ryhmien kokoa. Ilman parlamenttipaikkaa jääneistä pienryhmistä suurimpia olivat lokakuun 2014 vaaleissa:
Sotkamon Jymy
Kasvu Superpesiksen menestyneimmäksi
Kausi 1989 osoitti Sotkamon kasvaneen mestaruussarjan tasoiseksi. Kolmikko Sirviö-Vuorinen-Hakkarainen lyöjäjokeri Väisäsen johdolla vei joukkuetta pitkälle eteenpäin. Nousijajoukkueena Sotkamo sijoittui ensimmäisenä nousijana 1980-luvulla neljänneksi. Vaikka joukkue hävisi puolivälieräottelunsa Hyvinkäälle, oli silti havaittavissa Sotkamon nousu takaisin huipulle.
Akkoniemen kenttä (1932–1939)
1930-luvulla Jymy sai kentäkseen kunnan omistaman markkinakentän Akkoniemen koulun tontilta. Kentän ongelmia olivat mm. sen kivisyys sekä eritasoisuus, kotipesä oli alempana kuin polttolinja ja ykköspesän takana sijaitsi puhelinpylväs. Kentällä pelattiin useita alueen otteluita, joista vain miesten ottelut olivat virallista kilpailutoimintaa. Akkoniemen kenttä toimi Jymyn kotikenttänä 1930-luvun ajan aina sotavuosiin saakka.
SuperJymy Oy
Henkilökunta:
Palkitut
Kärkilyöntikuningas:
Vuoden pelinjohtaja:
Les Claypool
Muuta
Vuonna 1986 Metallican basistin Cliff Burtonin kuoleman jälkeen Claypool tarjoutui yhtyeen basistiksi. Häntä ei hyväksytty, syynä tähän todennäköisesti Claypoolin soittotapa. Metallican laulaja-kitaristi James Hetfield myös kertoi eräässä haastattelussa, että Claypoolia ei valittu koska "hän oli liian hyvä".Claypool itse kommentoi jälkikäteen että oli todellisuudessa liian "outo persoona" yhtyeeseen.
Upeaherkkusieni
Upeaherkkusieni (Agaricus augustus) on herkkusienten (Agaricus) sukuun kuuluva erinomainen ruokasieni.
Bafétimbi Gomis
Bafétimbi "Bafé" Gomis (s. 6. elokuuta 1985 La Seyne-sur-Mer, Ranska) on ranskalainen jalkapalloilija. Hän edustaa Englannin Valioliigassa pelavaa Swansea Cityä. Hän on pelipaikaltaan hyökkääjä.
Ohjelmisto
thumb|200px|right|Kaavio ohjelmiston ja laitteiston sijoittumisesta. Käyttäjä käyttää sovellusohjelmaa, joka toimii käyttöjärjestelmän kanssa, joka ohjaa tietokonelaitteistoa. Sekä sovellusohjelma että käyttöjärjestelmä ovat ohjelmistoja, jotka voivat koostua useista ohjelmakomponenteista. Ohjelmisto tai tietokoneohjelmisto on joukko käskyjä tietokoneen ja siihen liittyvän laitteiston eli tietokonejärjestelmän käyttämiseen: ohjelmisto on vastakohta laitteistolle.
Erityisesti sulautetuissa järjestelmissä, mutta myös yleisesti tietokoneista puhuttaessa, ohjelmistoksi kutsutaan usein kaikesta laitteen sisältämästä ohjelmakoodista muodostuvaa kokonaisuutta. Laitteistoon läheisesti liittyvä ohjelmisto on firmware, joka on erikoisunut ohjelmisto. Suorittimen sisäinen ohjelma on mikro-ohjelma, joka toimii alemmalla tasolla kuin konekielinen ohjelma. Tietokoneen varsinaisen suorittimen lisäksi grafiikkasuoritinta voidaan käyttää ohjelmakoodin suorittamiseen (GPGPU-käyttö).
Ohjelmien välinen toiminta
Ohjelmistot voidaan toteuttaa edusta- ja taustasovelluksina (frontend ja backend, esimerkiksi verkkoselainsovellukset), apuohjelmien avulla (kuten kaavaeditori Microsoft Officessa ), komponenttien ja kirjastojen avulla tai yhtenä suurena ohjelmana.
Kansalaisdemokraattinen puolue
Historia
Vuoden 2002 vaaleissa ODS kärsi vaalitappion, jonka taustalla vaikuttivat oppositiosopimus sosiaalidemokraattien kanssa, mutta arvioiden mukaan osin myös tšekkien negatiivisen EU-suhtautumisen väärinkäyttö. Kasvavasta EU-skeptisismistä huolimatta ODS antoi tukensa Tšekin jäsenyydelle Euroopan unionissa ja kansanäänestyksessä oli sen puolella. Klaus siirtyi syrjään puolueen johdosta marraskuussa 2002, ja maltillisena pidetty Mirek Topolánek valittiin hänen seuraajakseen. Topolánekin valinta ei kuitenkaan tuonut suuria muutoksia puolueen ideologiaan.
Una-Sanan kantoni
Kantoni on saanut nimensä Una- ja Sanajoilta. Kantoni on bosniakkienemmistöinen. Pääosa serbivähemmistöstä elää Bosanski Petrovacin kunnassa.
Aritmetiikan peruslause
Alkutekijähajotelman yksikäsitteisyys
Hajotelman yksikäsitteisyys voidaan todistaa eri tavoin, riippuen siitä mitä tuloksia oletetaan tunnetuiksi.
Eukleideen lemma sanoo, että jos jokin alkuluku p jakaa kahden luvun tulon ab, niin se jakaa ainakin toisen sen tekijöistä. Induktiolla tästä seuraa, että jos alkuluku p jakaa jonkin tulon abc\ldots, niin p jakaa jonkin tekijöistä
Yleistyksiä
Gaussin luvuiksi kutsutaan lukujoukkoa eli kompleksilukuja, joiden reaali- ja imaginaariosat ovat kokonaisia. Gaussin lukujen joukossa voidaan määritellä alkulukua vastaava käsite, joskin esimerkiksi 5 ei nyt ole alkuluku, sillä. Gaussin lukujen joukossa jokaisella luvulla on (järjestystä ja kääntyvillä alkioilla −1, i ja −i kertomista vaille) yksikäsitteinen jako alkulukujen tuloksi, eli aritmetiikan peruslausetta vastaava tulos pätee.
Jean-Michel Cavalli
Ura valmentajana
Elokuussa 2012 Cavalli palasi Ligue 2:een nousseen Gázelec Ajaccion päävalmentajaksi. Cavallin johdolla sarjanousija juuttui sarjan putoamiskamppailuun ja lopulta hän sai potkut helmikuussa 2013.
Koljonvirran taistelu
Taistelupaikka
Silta-arkkujen jäännökset paikannettiin ennen sukellusta ääntä johtavilla koettimilla. Taistelupaikka olisi näiden mukaan sijainnut kymmeniä metrejä nykyisestä sillasta etelään. Tällä kohdalla Koljonvirran silta olisi asiakirjojen mukaan ollut käytössä vuodesta 1755 aina vuoteen 1845 saakka.
Metsäräätälit
Metsäräätälit (Artisornis) on herttujen heimoon kuuluva varpuslintusuku. BirdLife Suomen maailman lintujen luettelossa on 2 metsäräätälilajia. Luokittelueroista johtuen voi muissa lähteissä olla erilaisia määriä metsäräätäleitä.
Michael Neumayer
Neumayer sijoittui Torinon olympialaisissa 2006 normaalimäessä kahdeksanneksi, suurmäessä 11:nneksi ja joukkuekilpailussa neljänneksi. Vancouverin olympialaisissa 2010 hän oli suurmäessä kuudes, normaalimäessä kuudestoista ja Saksan joukkueen mukana joukkuemäessä hopealla. Oslon MM-kilpailuissa 2011 hän kuului Saksan pronssijoukkueeseen normaalimäen joukkuekilpailussa. Val di Fiemmen MM-kilpailuissa 2013 hän sai joukkuekilpailussa hopeaa ja oli suurmäessä 13:s. Falunin MM-kilpailuissa 2015 hän hyppäsi joukkuekilpailussa viidenneksi sijoittuneessa Saksan joukkueessa.
Rambo – taistelija 3
Juoni
Eversti Trautman löytää Rambon Thaimaasta, jossa tämä ottelee rahasta pimeissä keppitappeluissa. Rambo yrittää aloittaa uuden elämän, mutta Trautman haluaisi Rambon suorittavan vielä viimeisen tehtävän hänen kanssaan. Heidän pitäisi kuljettaa aseita afganistanilaisille kapinallisille, jotka yrittävät puolustaa maataan neuvostoliittolaisia vastaan. Rambo haluaa kuitenkin ensin löytää itsensä. Trautman lähtee suorittamaan tehtävää yksin ja jää neuvostoliittolaisten vangiksi. Häntä kidutetaan ja sadistinen venäläisupseeri yrittää saada hänet paljastamaan, ovatko yhdysvaltalaiset toimittaneet afganistanilaisille ohjuksia ja jos ovat, mihin ne on piilotettu. Trautman ei kuitenkaan kerro mitään.
Julian McMahon
Julian Dana William McMahon (s. 27. heinäkuuta 1968 Sydney) on australialainen näyttelijä. Hänet tunnetaan televisiosarjoista Siskoni on noita ja Muodon vuoksi. Hän on saanut Golden Globe -ehdokkuuden.
McMahon syntyi Sydneyssä tulevan pääministeri William McMahonin ja Sonia McMahonin keskimmäisenä lapsena kolmesta lapsesta. Hän opiskeli yliopistossa jonkin aikaa lakia mutta keskeytti opiskelun ja aloitti uran mallina.
Kuru
Liikenne
Kurun kautta kulkee Tampereen ja Virtain välinen kantatie 65. Siitä erkanevat kirkonkylässä seututiet Parkanoon ja Ruovedelle. Kurun kirkonkylästä on matkaa Ylöjärvelle 40 kilometriä, Parkanoon ja Virroille kumpaankin 45 kilometriä ja Tampereelle 50 kilometriä. Lähimmät rautatieasemat ovat Tampereella ja Parkanossa. Linja-autoliikennettä harjoittaa Länsilinjat Oy, joka osti kurulaisen liikenneneuvos Artturi Tiuran 25 auton yrityksen vuonna 1979.
Tunnettuja kurulaisia
Kurusta ovat kotoisin muun muassa
Ydinräjähdyksen vaikutukset
Painevaikutus
Paineaalto heijastuu maasta. Heijastuva paineaalto voi yhdistyä alkuperäiseen, mikä kaksinkertaistaa painevaikutuksen. Myös ilmakehän inversiokerrokset voivat heijastaa paineaaltoa kauas.
Säteily
Ydinräjähdyksessä syntyy vain räjähdysajan kestävää alkusäteilyä. Jälkisäteily kestää kauan. Se leviää radioaktiivisten hiukkasten muodossa laskeumana kauas räjähdyspaikasta. Radioaktiivinen laskeuma jaetaan yleensä varhaislaskeumaan, myöhäislaskeumaan ja maailmanlaajuiseen laskeumaan.
Säteily puoliintuu noin 7 tunnissa, jolloin eksponentti on 1,2. Käytännössä tämä on välillä 0,9-2. Niinpä säteily heikkenee nopeasti.
Maanpintaräjäytyksestä
Poltto- ja painevaikutus suppeampi kuin ilmaräjähdyksessä. Aiheuttaa maanjäristyksen ja nostaa paljon radioaktiivista jätettä ilmaan.
Räjähdyskuoppa
Tämän mukaan megatonnin räjähdyskraatteri on 360 m läpimittainen, 29 m syvä ja reunavallit ovat 7 metriä korkeat.
Leipziger Platz
Aukio tuhoutui täysin toisessa maailmansodassa. Kylmän sodan aikana Leipziger Platz jäi Itä-Berliinin puolelle, mutta se oli hylättyä ja suljettua rajavyöhykettä, sillä raja ja Berliinin muuri kulkivat välittömästi sen länsipuolelta Potsdamer Platzin halki. Saksan jälleenyhdistyttyä alkoivat aukion uudelleenrakennustyöt. Aukiolle palautettiin sen alkuperäinen kahdeksankulmainen muoto müncheniläisten arkkitehtien Heinz Hilmerin ja Christoph Sattlerin suunnitelmien pohjalta.
Ydinräjähdyksen vaikutukset
Räjähdyskuoppa
Tärinä ulottuu ainakin 2,5 kertaiselle räjähdyskuopen säteelle asti vyöhykkeellä, jossa räjähdys muovaa maa- ja kallioperää.
Naamari
Naamari, naamio tai maski on kasvojen suojaksi tai peitteeksi tarkoitettu väline.
Bepop (kauppakeskus)
Arkkitehtuuri
Bepopissa on lukuisia erikoisuuksia ja yksityiskohtia, muun muassa pyöreitä ikkunoita, suuria lasipintoja sekä pylväitä. Rakennuksessa herättää huomiota myös voimakas ja rohkea värienkäyttö. Pääsisäänkäynnin edessä on korkeiden pilareiden kannattelema nelikulmainen katos, joka kohoaa rakennuksen kattorakenteiden yläpuolelle. Sisäänkäynti ympäristöineen on pimeän aikaan valaistu erilaisilla valonheittimillä. Rakennusta halkoo kulmittaisesti kaareva kauppakäytävä, joka jakaa sen kahtia. Käytävä yhdistää asiantuntijakeskuksen itäpuolella kulkevan Isolinnankadun pääsisäänkäynnin edustalla olevaan Mikon- ja Yrjönkatujen risteykseen. Ylhäältä kauppakäytävää suojaa lasikatos.
Rakennus oli 1989 valmistuneiden rakennusten edustaja Arkkitehtitoimistojen Liiton juhlanäyttelyssä, joka Suomen lisäksi kiersi vuonna 2008 myös ulkomailla. Muita näyttelyssä esiteltyjä rakennuksia olivat muun muassa Sanomatalo, Nokian pääkonttori sekä Merikeskus Vellamo.
Puikko
Puikko tarkoittaa seuraavia asioita:
El Hierro
Maantiede ja luonto
El Hierro on pieni, vulkaaninen saari, jonka maasto on karun kaunista. Tulivuorenpurkauksia tapahtuu kuitenkin vain harvoin: syksyllä 2011 tapahtunut vedenalainen tulivuorenpurkaus oli ensimmäinen sitten vuoden 1793. Muun muassa La Restingasta löytyy laavahiekkainen uimaranta. El Hierrolla elää myös monia kotoperäisiä lajeja, muun muassa äärimmäisen uhanalainen isohierronsisilisko.
Petja Peltomaa
Peltomaa asuu Helsingissä. Hänellä on kaksi tytärtä.
Gordon Tullock
thumb|right|Gordon Tullock Gordon Tullock (13. helmikuuta 1922 – 3. marraskuuta 2014 ) oli yhdysvaltalainen taloustieteilijä. Hänet tunnetaan muun muassa julkisen valinnan teoriasta, jota koskee hänen James M. Buchananin kanssa kirjoittamansa alan merkkiteos The Calculus of Consent (1962).
Jackie Chan
Elokuvat
Shanghai Noonin jatko-osa Shanghai Nights (2003) menestyi melko hyvin, mutta Kultainen medaljonki (2003) ja Maailman ympäri 80 päivässä floppasivat. Hong Kongissa Chan puolestaan perusti JCE Movies Limited -tuotantoyhtiön saavuttaakseen laajempaa taloudellista ja taiteellista vaikutusvaltaa elokuviinsa. Yritys tuotti muun muassa elokuvat New Police Story (2004), The Myth (2005) ja Bo bui gai wak (2006).
Yksityiselämä
Chan on myös Kiinan kansan neuvoa-antavan poliittisen konferenssin jäsen. Hongkongin luovutuslakiesityksen vastaisten mielenosoitusten aikana vuonna 2019 Chan profiloitui yhdeksi näkyvimmistä Kiinan kommunistisen puolueen kannattajista demokraattisia uudistuksia vaativia mielenosoittajia vastaan. Chanin mukaan liika vapaus merkitsee vain kaaosta kun taas järjestys ja turvallisuus ovat puhtaan ilman kaltaisia perustarpeita.
Andreas Isaksson
Andreas Isaksson (s. 3. lokakuuta 1981 Smygehamn, Skånen maakunta, Ruotsi) on ruotsalainen jalkapalloilija, pelipaikaltaan maalivahti. Hän on 199 senttimetriä pitkä.
Carron Company
Carron Company oli skotlantilainen rautaruukki, joka perustettiin vuonna 1759 Stirlingshiressä seitsenvuotisen sodan lisättyä raudan tarvetta Britanniassa. Sen perustivat John Roebuck, hänen kolme veljeään, William Cadell ja Samuel Garbett. Heistä Roebuckilla oli tietämystä tekniikasta, Cadellilla lähialueesta ja Garbettilla raha-asioista.
Ismo Alanko Säätiö
Historiaa
Kesän 2003 jälkeen Samuli Laiho päätti vetäytyä yhtyeestä oman musiikin tekoon. Minä ja pojat -levyn sessiosta mukaan liittyi jälleen uusi mies, Riku Mattila (kitara).
Pankakosken kartonkitehdas
Tehtaan kilpailijoita olivat aiemmin muun muassa Vääräkosken Pahvi Oy Ähtärissä, Stromsdal Juankoskella, norjalainen Rena Karton AS ja ruotsalaiset Fridafors Kartong AB ja Svaneholms Bruk AB. Näistä Vääräkoski on mennyt konkurssiin, Fridafors lopettanut toimintansa tehtaan molemmat kartonkikoneet tuhonneen tulipalon jälkeen vuonna 2000 ja myös Rena lopettanut toimintansa vuonna 1998. Stromsdal asetettiin konkurssiin vuonna 2008. Sittemmin myös Svaneholms Bruk on lopettanut toimintansa.
Live Johnny Winter And
Live Johnny Winter and on Johnny Winterin livealbumi vuodelta 1971.
Valkjärvi (Kuhmoinen)
Maantietoa
Järven pinta-ala on 20 hehtaaria ja se on 850 metriä pitkä ja 450 metriä leveä. Järvellä ei ole kartan mukaan saaria ja sen rantaviivan pituus on 2,2 kilometriä. Rannat ovat pääosin metsämaata. Järvellä on muutama talo ja kahdeksan vapaa-ajan asuntoa. Asutus painottuu järven lounaisosaan. Järven länsipuolelta kulkee Sappeen ja Leppäkosken kylien välinen tie ja lisäksi hieman kauempaa järven eteläpuolelta kulkee seututie 325.
Kiilaenkelikala
Kiilaenkelikala (Holacanthus passer) on keisarikaloihin kuuluva kala.
Alkuperä
Kiilaenkelikala on kotoisin Tyynenmeren itäosista: Kalifornianlahdelta Peruun.
Kustavi
Maantiede
Kunnassa on kaikkiaan 20 järveä, joista suurimmat ovat Sikaraumanpuhti, Hilappajärvi ja Kylänjärvi.
Historia
Vuosisatojen ajan tärkeimpinä elinkeinoina olivat merenkulku ja kalastus. Aina 1920-luvulle asti miltei jokaisen kustavilaisen perheen elanto oli sidottu mereen.
Talous
Vuonna 2016 eniten yhteisöveroa maksaneet yritykset olivat Kustavin Merikala, Kalastusalus Anne ja rakenneteknisiä palveluita tarjoava BM Raudoite Länsi-Suomi.
Uskonnolliset yhteisöt
Vuoden 2018 aluejaon mukaan Kustavissa on seuraavat Suomen evankelis-luterilaisen kirkon seurakunnat :
M. R. Štefánikin lentoasema
thumb|right|274px|[[SkyEuropen Boeing 737-500 kentällä.]] M. R. Štefánikin lentoasema eli Bratislavan lentoasema on kansainvälinen lentoasema Slovakiassa yhdeksän kilometriä Bratislavasta koilliseen. Se on Slovakian suurin kansainvälisen liikenteen lentoasema.
Norman Lloyd
Lloyd näytteli televisiossa muun muassa 1980-luvun sarjassa Sairaalan syke. Hänen piti olla mukana vain muutamassa jaksossa syöpään kuolevana Daniel Auschlanderina, mutta hahmo oli lopulta sarjassa kuuden vuoden ajan. Lloydilla oli rooleja myös sarjoissa Murhasta tuli totta, Moderni perhe ja Star Trek – uusi sukupolvi. Emmy-ehdokkaana Lloyd oli vuonna 1974 minisarjan Steambath tuottajana.
Conrad Albrecht
Albrecht ylennettiin Saksan laivaston aliluutnantiksi (Fähnrich zur See) vuonna 1900. Ensimmäisen maailmansodan lopulla hän oli edennyt komentajakapteeniksi (Korvettenkapitän). 1925–1928 Albrecht toimi Itämeren aseman komentajana. Hänet ylennettiin kenraaliamiraaliksi (Generaladmiral) huhtikuussa 1939 ja johti Kriegsmarinea hyökkäyksessä Puolaan. Albrecht jäi eläkkeelle 31. joulukuuta 1939.
Jean-Joseph Languet de Gergy
Elämä ja teokset
Hän syntyi vaikutusvaltaiseen Burgundin parlamentin syyttäjän perheeseen, ja hänen maanmiehensä ja suojelijansa oli Jacques Bénigne Bossuet, joka esitteli hänet Ranskan kuninkaalle Ludvig XIV:lle, ja tämä nimesi hänet kruununperijättären rippi-isäksi. Samaan aikaan hän toimi myös Autunin hiippakunnan yleisenä apupappina. Hän sai tehtäväkseen tutkia Paray-le-Monialin seurakunnan hautausmaalle haudatun uskonnollisen mystikon Marguerite-Marie Alacoquen haudan ympärillä tapahtuneeksi koettuja ihmeitä. Vuonna 1729 hän julkaisi tästä pyhimyksestä kirjoittamansa elämäkerran. Hänet oli kuitenkin nimitetty Soissons'n piispaksi jo vuonna 1715, valittu jäseneksi Ranskan akatemiaan vuonna 1721 nimetty Sens'n arkkipiispaksi vuonna 1730 ja valtioneuvoston jäseneksi vuonna 1747
Likainen pommi
Likaiset pommit ovat radiologisia aseita, joissa tavanomainen räjähdysaine räjähtäessään levittää radioaktiivista ainetta ympäristöön. Vaikutus riippuu käytetystä radioaktiivisesta aineesta ja käytännössä pommista aiheutuva todellinen säteilyvaara rajoittuu enimmilläänkin muutamien kilometrien etäisyydelle. Likainen pommi soveltuukin hyvin terroristiaseeksi, sillä säteily lisää pommin kauhuvaikutusta. Tyypillisesti pommin aiheuttama räjähdys onkin vaarallisempi kuin mukana olevan radioaktiivisen aineen säteily.
VR FleetCare
Helsinki
Helsingin varikko on VR FleetCaren suurin, pinta-alaltaan 62 hehtaaria. Raiteita alueilla on yhteensä 60 kilometriä. Hallitilaa varikolla on noin 6,7 hehtaaria. Varikko sisältää kalustokohtaiset hallit päivittäistä toimintaa varten sekä erilliset komponenttilinjastot, pyöräsorvin sekä pesuhallit. Helsingin varikolla kunnossapidetään henkilöliikenteen kalustoa sekä sähkövetureita. Vuoden 2020 lopussa varikolle asennettiin yksi Suomen suurimmista aurinkovoimaloista. Voimalasta saatava sähkö kattaa noin neljäsosan varikon vuotuisesta sähköntarpeesta. Saatu sähkö kohdistetaan Pendolinojen kunnossapitoon. VR FleetCaren Pieksämäen palvelukonepaja ja taustalla varikko |pienoiskuva|vasen
Oulu
Oulun varikon pinta-ala on 35 hehtaaria, ja hallitilaa on kaksi hehtaaria. Uusi varikko sisältää junahallin, huoltohallin ja ajovalmiushallin. Varikkoalueeseen kuuluu lisäksi tavaravaunukorjaamo, pesuhalli sekä sorvihalli.
Mattias Karlsson (jääkiekkoilija)
Seuraura
Karlsson palasi kaudeksi 2016–2017 kotimaahansa ja siirtyi kaksivuotisella sopimuksella Karlskrona HK:hon. Hän nousi joukkueen varakapteeniksi ja oli Karlskronan eniten maaleja tehnyt puolustaja neljällä osumallaan.
Kazimierz Świątek
Vapauduttuaan kesäkuussa 1954 Świątek palasi Pinskiin. Hänestä tehtiin kardinaali vuonna 1994, jossa tehtävässä hän jatkoi 91-vuotiaaksi saakka.
Kurikka
Kurikka on Suomen kaupunki, joka sijaitsee Etelä-Pohjanmaan maakunnassa. Kurikan väkiluku on 0 ja pinta-ala 0 km², josta 0 km² maata ja 0 km² sisävesiä.
Historia
pienoiskuva|pysty|vasen|Kurikan kappelin perustamisasiakirja vuodelta 1672, jossa kerrotaan, että Kurikka-niminen kappeli perustettiin 22. huhtikuuta 1672. 170px|pienoiskuva|Kurikan vaakuna vuosina 1951–2008. Kurikan asutuksesta on kirjallisia todisteita 1540-luvulta lähtien. Kun olosuhteet kehittyivät Suomessa, alkoi Kurikassakin teollistuminen 1900-luvun alussa metalli- ja puuteollisuuden saroilla. Kurikan kappeli perustettiin 1672. Kunta itsenäistyi Ilmajoesta vuonna 1868; se sai kauppalanoikeudet vuonna 1966 ja kaupunki siitä tuli vuonna 1977.
Vesistöt
Kurikasta vuonna 2010 löytynyt pohjavesialue on Suomen suurin ja on kooltaan noin 250 neliökilometriä. Sen tutkiminen aloitettiin 2014. Siitä on suunniteltu veden ottoa Kurikalle ja Vaasalle, joka saa käyttöveden pintavesistä.
Liikenne
pienoiskuva|Kurikan kylät ja päätiet vuoden 2016 alusta. Kurikka sijaitsee liikenteellisesti hyvässä paikassa: Kurikasta on hyvät tieyhteydet muun muassa Seinäjoelle, Vaasaan ja Tampereelle. Kaupungin läpi kulkee Eurooppatie E12 (Valtatie 3) Helsingistä Vaasaan ja kantatie 67 Seinäjoelta Kaskisiin. Kurikan länsipäässä Sarvijoella, kaupungin rajaa hipoen kulkee myös Eurooppatie E8 (Valtatie 8) Turusta Ouluun. Lisäksi Suupohjan rata Seinäjoelta Kaskisiin kulkee kaupungin läpi. Nykyään radalla on vain tavaraliikennettä, henkilöliikenne loppui vuonna 1968. Lähimmät henkilöliikenteen rautatieasemat Kurikasta ovat Seinäjoki ja Parkano.
Tapahtumat
Evankelisen herätysliikkeen evankeliumijuhla järjestettiin Kurikassa vuonna 1975 ja kansanmusiikkitapahtuma Eteläpohjalaiset Spelit 1979.
Hallinto
Kaupunginjohtajana toimii Anna-Kaisa Pusa.
Differenssikone
Historia
Differenssikoneen ideana on numeerisen analyysin menetelmillä pelkistää likiarvojen laskenta vain yhteen- ja vähennyslaskuun, jotka voidaan toteuttaa yksinkertaisilla mekaanisilla ratkaisuilla. Babbagen differenssikoneessa käytettiin Isaac Newtonin esittämää jaettujen erotusten laskentakaavaa, minkä avulla laskennasta tuli "numeronmurskausta" eli kone toisti laskentaa tuottaen yhä tarkempia desimaaleja, kunnes koneen muistin rajat tulivat vastaan. Differenssikone 2 pystyi tallentamaan kahdeksan 31-numeroista lukua. Koneen tarkoitus oli tuottaa painolaattoja logaritmi- ja navigointitaulukoille, koska käsin laskettuna näissä oli virheitä. Babbage kerrotaan sanoneen, että toivottavasti nämä laskut olisi tehty höyryn avulla.
Differenssikoneet eivät olleet varsinaisia tietokoneita, koska ne rajoittuivat toiminnaltaan tietynlaisiin erikoistehtäviin, mutta ne olivat kuitenkin tärkeä kehitysaskel tietotekniikan varhaishistoriassa. thumb|250px|left|Scheutzin kolmas differenssikone
Sérgio Eduardo Castriani
Sérgio Eduardo Castriani (31. toukokuuta 1954 – 3. maaliskuuta 2021 ) oli brasilialainen roomalaiskatolinen arkkipiispa. Hänet vihittiin spiritaanien papiksi 9. joulukuuta 1978 ja nimitettiin Tefén territoriaalisen prelatuurin koadjuuttoriprelaatiksi 27. toukokuuta 1998. Piispaksi vihkiminen seurasi 9. elokuuta. Pääkonsekraattorina toimi Mário Clemente Neto, jota avustivat Antônio Agostinho Marochi ja Luís Herbst.
Barbara Billingsley
Billingsley syntyi Los Angelesissa. Hänellä oli rooli mm. June Cleaverina tilannekomediassa Leave It to Beaver. Oltuaan pitkään poissa julkisuudesta hän esiintyi vuonna 1980 elokuvassa Hei, me lennetään!.
Salmijärvi (Kuhmoinen, Myllykylä)
Salmijärvi on Pirkanmaalla Kuhmoisissa sijaitseva järvi.
Vesistösuhteet
Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Kukkian reitin valuma-alueella (35.78), jonka Vesijaon valuma-alueeseen (35.784) se kuuluu. Järven vedenpinnan korkeus on 127,9 metriä mpy. Sen itäosaan laskee Kolmikourasta tuleva oja. Laskuoja lähtee järven länsipäästä ja laskee 1,5 kilometrin päässä Kukasjärveen. Laskuojan pudotus on 9,8 metriä.
Hurrikaani Dennis
Hurrikaani Dennis oli Atlantin hurrikaani, joka raivosi 4.–13. heinäkuuta 2005. Dennis iski Kuubaan 4. luokan hurrikaanina Saffirin-Simpsonin hurrikaaniasteikolla ja Yhdysvaltojen Floridan osavaltion luoteisrannikolle 10. heinäkuuta 3. luokan hurrikaanina.
Dg
Dg tarkoittaa seuraavia:
Kolmikoura (Kuhmoinen)
Historiaa
Vuoden 1855−1856 Kalmbergin kartastossa järvi oli merkitty nimettömänä.
Louis Malle
Elämä ja ura
Louis Malle syntyi 30. lokakuuta 1932 varakkaaseen perheeseen Thumeries’ssä. Hän aloitti opinnot pariisilaisessa elokuvakoulussa vuonna 1950. Valmistuttuaan koulusta hän työskenteli ohjaaja Robert Bressonin avustajana ja osallistui dokumentin Le Monde du silence (1956) ohjaamiseen meritutkija Jacques-Yves Cousteaun kanssa.
Lassi Vanhatalo
Muuta
Lassi Vanhatalo pelasi nuorempana salibandyä ja jalkapalloa.
Tanskan ympäriajo
Historia
Kilpailu järjestettiin ensimmäisen kerran vuosina 1985–1988 ja seitsemän vuoden tauon jälkeen vuodesta 1995. Kilpailua seuraa reitin varrella arviolta puoli miljoonaa katsojaa ja puolet tanskalaisista seuraa kilpailua median välityksellä.
Örsundaån
Örsundaån on Ruotsissa Uppsalan läänissä Enköpingin ja Hebyn kunnissa virtaava 57 kilometriä pitkä joki, joka kuuluu Örsundaånin valuma-alueessa sen 71 kilometriä pitkään pääuomaan. Joki laskee Mälareniin Enköpingissä.
Joen kulku
Örsundaån alkaa Vansjönin järvestä, joka sijaitsee Vansjön kylässä kuusi kilometriä Hebystä koilliseen päin. Järven vedenpinta on 54 metriä mpy. ja sen rannoista on puolet peltoa ja loput metsämaata. Joen niska sijaitsee eteläpään rantasuolla ja joki virtaa aluksi pienenä valtaojana lounaaseen ja Hebyhyn päin. Joessa on ennen Hebytä kaksi patoa, jotka molemmat nostavat vettä jokilaakson leveydeltä. Ympäristö ennen Hebytä on peltovaltaista ja joki meanderoi jokilaaksossaan. Hebyssä siihen yhtyy luoteesta Arnebobäcken, joka on pelto- ja suo-oja. Hebyssä joki kääntyy eteläkaakkoon yli 20 kilometriksi. Jokilaakson viljelymaat ja paikallistie 254 seuraavat sitä alaspäin. Noin 13 kilometriä Hebystä on joessa taas pato, nyt Enköpingin puolella Flostaåsen-harjun kohdalla. Patoallas on taas jokilaakson muotoinen, mutta padon alapuolella alkaa joki meanderoida entistä voimakkaammin. Juuri ennen ensimmäistä Revelstasjönin läpivirtausjärveä Altunassa alkaa suoraksi perattu jokiosuus. Viiden kilometrin päässä on joessa Forsbyn mylly ja pato. Altunan leveä peltoaukea vaihtuu Fjärdhundran entistä laajempaan peltoalueeseen. Täällä jokeen yhtyy lännestä tuleva ja kylän ohittava Lillån. Sen jälkeen joki alkaa kaartamaan kohti itää. Joki ohittaa nyt Enköpingin 10 kilometrin etäisyydeltä. Härnevin mylly ja sen pato sulkevat taas joen. Muut alueen myllyt on jo purettu pois. Vånssjöbron myllyn rauniot olivat estämässä vaelluskalojen nousemista jokea ylös, mutta rauniot raivattiin pois ja koski on nykyään ennallistettu vaelluskalojen kutualueeksi. Pohjoisesta yhtyy jokeen ensin Gällbäcken, sitten kilometrin päästä Skattmansöån ja etelästä Långtora bäck. Seuraavalla 10 kilometrin matkalla joki ohittaa lentokentän, kohtaa Nysättrabäckenin sivu-uoman ja laskee Alstan järveen. Järvi on joen läpivirtausjärvi, johon laskee pohjoisesta vielä yksi Lillån. Järveltä on Mälareniin kuusi kilometriä, jonka matkalla se virtaa pienen Örsundsbron kylän läpi. Kylän jälkeen on jokirannat kosteikkoa, joka leviää myös Mälarenin rannoille. Kyseessä on Lårstaviken, joka on 10 kilometriä pitkä ja alle kilometrin leveä Ekolnista itään työntyvä lahti.
Vesistösuhteita
Örsundaån laskee Mälarenin Lårstavikeniin Örsundsbrossa Enköpingin kunnassa. Lahti työntyy Ekolnista länteen päin 10 kilometrin pituisena. Myös Ekoln on osa Mälarenin yli 50 kilometriä pitkää lahtea. Etelään mentäessä lahden osia ovat Skolfjärden, Håtunaviken, Sigtynafjärden ja Skarven. Lahden suu on noin 50 metriä leveä kapeikko Stäksönin itäpuolella. Lahti aukeaa Mälarenin itäosan saaristossa Görvälnin lahteen. Vesireitti jatkuu tästä kaakkoon päin ensin Lövstafjärdenin ja Lambarfjärdenin kautta Lövöniä ohittaen Tukholman kaupunkiin, jossa vesi kerääntyy Riddarfjärdeniin ja poistuu Norrströmenin ja Söderströmenin kautta Saltsjönin Strömmeniin. Tästä alkaa Tukholman saaristo Itämerellä.
Järviä
Valuma-alueella on 14 järveä tai lampea ja sen järvisyys on 1,3 %. Pääuomassa sijaitsee alimpana Alstan järvi (Alsta sjö) ja keskijuoksulla Revelstasjön ja joen lähdejärvenä Vansjön. Näiden lisäksi sijaitsee Skattmanöånin latva-alueilla Morgongåvassa eteläisempi Axsjön ja Ramsjön. Latvajärviksi voidaan lukea myös Ekholmsjön ja Tenasjön, joiden laskupuro yhtyy Skattsmanöåniin alempana. Vieläkin alempana siihen yhtyy Mörtsjönin laskuoja. Alstaan laskevan Lillånin latvoilla sijaitsevat Strandsjön ja Stennässjön. Keskijuoksulle tulee kummaltakin sivulta ojia, joissa on pieniä lampia. Niistä suurin on Ryssjön.
Satyricon
Kirjat 14–16
Tori: varastettu viitta. Encolpius, Ascyltos ja Giton ovat jälleen yhdessä. Heiltä on hukkunut tunika, johon he olivat kätkeneet rahansa. Toisaalta heidän haltuunsa on päätynyt varastettu viitta. Henkilöt, joiden hallussa tunika on, syyttävät heitä viitan varastamisesta. Ystävyksiä uhkaa oikeusjuttu, mutta he onnistuvat kuitenkin välttämään sen.
Fragaria moupinensis
Fragaria moupinensis on ruusukasvien (Rosaceae) heimoon ja mansikoiden (Fragaria) sukuun kuuluva kasvilaji. Lajia tavataan ainakin Kiinassa Gansun, Shaanxin, Sichuanin, Xizangin sekä Yunnanin alueilla ja se kasvaa metsissä, niityillä sekä vuorenrinteillä.
Tom Kilburn
Tom Kilburn (11. elokuuta 1921 West Yorkshire, Englanti – 17. tammikuuta 2001 Manchester) oli brittiläinen tietojenkäsittelytieteilijä, joka vaikutti merkittävästi varhaiseen tietokoneiden suunnitteluun.
Hikiventtiili
Kun höyrykone käy, osa käyttöhöyrystä tiivistyy vedeksi, joka painavana valuu sylinterin alaosaan. Jos vettä kertyy liiaksi, se aiheuttaa niin sanottuja vesi-iskuja, jotka voivat vaurioittaa sylinteriä. Tämän vuoksi sylinterien alapinnassa on 2–3 kappaletta erillisiä vedenpoistoventtiileitä, joita sanotaan hikiventtiileiksi. Niitä käytetään erillisellä vipukoneistolla, höyryveturissa yleensä kuljettajan paikalta käsin.
Li Zhanshu
Perhetausta
Lin isosetä Li Zaiwen on palvellut Shandongin maakunnan apulaiskuvernöörinä. Lin tyttären Li Qianxinin on raportoitu toimivan varapuheenjohtajana Hongkongissa Manner-Kiinaan suhteita edistävässä Hua Jing -järjestössä.
Siimakrotti
Koko ja ulkonäkö
Siimakrottinaaras voi kasvaa suurimmillaan noin 35 cm pitkäksi ja koiras on huomattavasti pienempi, suurimmillaan 10–11 cm. Lajin naaras on ruumiinrakenteeltaan pitkänomainen ja suurisuinen. Tunnusomainen piirre on siimamaiseksi pidentynyt selkäevän ruoto, jonka päässä on valoelin. Ruoto voi olla pituudeltaan lähes viisinkertainen kalan ruumiinpituuteen verrattuna.
Ian Paisley
Perhe
Ian Paisleylla oli vaimonsa Eileenin kanssa viisi lasta. Näistä yksi, Kyle, on pappi, ja kaksi, Ian ja Rhonda, ovat mukana politiikassa.
Chattanooga
Talous
thumb|Hamiltonin piirikunnan oikeustalo. thumb|[[Hunter Museum of American Art.]] Huomattava taloudellinen tekijä Chattanoogalle on sähköä tuottava TVA eli Tennessee Valley Authority. Muita tärkeitä talouden osa-alueita ovat palvelut, vakuutusala, liikenne ja teollisuus. Kaupungissa on esimerkiksi elintarvike-, metalli- ja koneteollisuutta. Kaupunkiin on myös matkailua. Se on esimerkiksi suhteellisen suosittu kokouspaikka. Chattanoogalaisia yrityksiä ovat esimerkiksi Unum Group, Krystal, McKee Foods ja Chattem.
2678 Aavasaksa
2678 Aavasaksa on tähtitieteilijä Yrjö Väisälän vuonna 1938 löytämä asteroidi eli pikkuplaneetta. Se on nimetty Ylitorniolla sijaitsevan Aavasaksa-vaaran mukaan. Tämä paikannimi liittyy tieteen historiaan: Ranskan tiedeakatemian retkikunta teki Aavasaksalla maapallon muotoon liittyviä geofysikaalisia mittauksia vuosina 1736–1737.
Itämainen pitkäkarva
Historia
Rotu kehitettiin 1970-luvulla. FIFessä rotu sai sertifikaattioikeudet 1985. Rotu on Suomessa melko uusi, ja ensimmäiset yksilöt tulivat 1990.
Roger Lemerre
Ura valmentajana
Marraskuussa 2021 Lemmerre palasi 80-vuotiaana kolmannen kerran ES Sahelin päävalmentajaksi.
Vilho Soininen
Vilho Soininen (6. huhtikuuta 1911 – 24. toukokuuta 1976) oli helluntaiherätyksen piirissä toiminut suomalainen saarnaaja ja kirjailija. Vilho Soinisen saarnaajan ura Helluntaiherätyksen piirissä päättyi 1960 skandaaliin. Tämän jälkeen Soininen toimi Helsingin Siion-seurakunnan tehtävissä.
Toiminta helluntaiherätyksessä
Vilho Soininen kuului 1940-luvulla helluntaiherätyksen neuvoa antaviin veljiin, jotka olivat vastuussa helluntaiherätyksen veljeskokoukselle. Soininen oli yksi 27. toukokuuta 1955 perustetun IBRA-radion perustajajäsenistä.
Mamma Mia (kappale)
Julkaisu ja vastaanotto
Suurimmassa osassa singlepainoksista B-puolella julkaistiin instrumentaali ”Intermezzo No. 1”. Poikkeuksena Japanin-painoksessa B-puolella oli ”People Need Love”, Yhdysvalloissa ”Tropical Loveland” ja Australiassa ”Hey, Hey Helen”.
Listasijoitukset
1975 ja 1976
Steven Lorentz
Heinäkuussa 2022 Hurricanes kauppasi Lorentzin ja Eetu Mäkiniemen San Jose Sharksiin vaihdossa Brent Burnsiin ja Lane Pedersoniin.
Heinäkuussa 2023 Sharks kauppasi Lorentzin ja viidennen kierroksen varausvuoroon vuoden 2025 varaustilaisuudessa Florida Panthersiin vaihdossa Anthony Duclairiin.
Eurooppayhtiö
Eurooppayhtiö (SE, latinaksi Societas Europaea) on kansainvälisiä suuryrityksiä varten luotu yhtiömuoto. Se käytännössä vastaa julkista osakeyhtiötä, mutta siinä on huomioitu suuryritysten erityistarpeet.
Vuonna 2017 ainoa Suomeen rekisteröity eurooppayhtiö oli Bayer Nordic SE. Vuoteen 2008 asti Elcoteq toimi Suomeen rekisteröitynä SE:nä.
Punainen kääpiö
Proxima Centauri on Aurinkoa lähin tähti, joka sijaitsee 4,22 valovuoden päässä Auringosta. Se on punainen kääpiö jonka spektrityyppi on M5.5 eV ja magnitudi 15,45 MV. Proximan pintalämpötila on 3 040 K ja luminositeetti 0,000138 L☉ sekä säde 0,145 R☉ ja massa 0,123 M☉.
Ominaisuudet
Yleensä punainen kääpiö kuuluu pääsarjaan. Koska se polttaa vetyä ”säästöliekillä”, sen keskustan lämpötila ei ole suuri ja se kestää pidempään. Vakaa pääsarjavaihe kestää kymmeniä miljardeja vuosia ja hiipuu vähitellen valkoiseksi kääpiöksi. Jos punaisen kääpiön massa on alle 0,26 Auringon massaa, siitä ei tule punaista jättiläistä kuten Auringosta. Nuoressa punaisessa kääpiössä tapahtuu erittäin voimakkaita leimahduksia eli roihupurkauksia. Ne voivat säteillä jopa 10 000 kertaa enemmän röntgensäteitä kuin Auringon soihdut.
Norrhydro
Norrhydro Oy on yritys, joka on valmistanut hydrauliikkasylintereitä jo yli 35 vuotta. Yritys on erikoistunut vaativassa tuotantokäytössä olevan liikkuvan kaluston hydraulisylinterien suunnitteluun, valmistukseen ja huoltoon. Norrhydron globaali liikevaihto oli 29,7 miljoonaa euroa vuonna 2022, ja sillä on reilut 180 työntekijää. Yhtiön pääkonttori sijaitsee Rovaniemellä, minkä lisäksi yhtiöllä on toimipisteet myös Tampereella ja Kuopiossa.
Josemaría Escrivá
Nuoruus
Talvella 1917–1918 eli ollessaan noin 16-vuotias Escriva näki lumessa karmeliittamunkin jättämät paljaiden jalkojen jäljet. Tämä näky puhutteli häntä suuresti, ja hän alkoi pohtimaan, että ”jos toiset tekevät Jumalalle ja lähimmäisten puolesta noin suuria uhritekoja, enkö minäkin voisi tehdä jotain?” Vaikka hän ei vielä tiennyt tarkkaan, mikä hänen kutsumuksensa oli, hän päätti suunnata papiksi.
Kirjoitukset
Vuonna 1934 Josemaría Escrivá julkaisi ensimmäisen kirjansa nimellä Hengellisiä mietteitä (Consideraciones espirituales). Kirja oli osoitettu kaikille kristityille eikä pelkästään Opus Dein jäsenille. Siinä on hengellisen elämän katkelmia aforismien muodossa. Niiden tarkoitus on auttaa lukijoita elämään oikein Jumalan ja lähimmäisten kanssa. Vuonna 1939 sama kirja ilmestyi laajennettuna nimellä Camino eli Tie (ensimmäinen suomennos 1972). Teos levisi ympäri maailmaa ja sitä on painettu yli neljä miljoonaa kappaletta. Muita Escriván kirjoituksia ovat: Pyhä Ruusukko (Santo Rosario, 1934) ja ''Keskusteluja mons. Escrivá de Balaguerin kanssa (Conversaciones con Mons. Escrivá de Balaguer'', 1969, sisältää haastatteluja).
Leibnizin sääntö
Leibnizin sääntö tarkoittaa jompaakumpaa seuraavista:
Aristoteleen painovoimateoria
Syrjäyttäneet painovoimateoriat
Aristoteleen teorian syrjäytti lopullisesti vasta 1500-luvulla Galileo Galilei. Yleisesti kerrotun legendan mukaan Galilei pudotti Pisan tornista kappaleita, joilla oli eri tiheydet, ja huomasi, että kevyemmät ja raskaammat kappaleet putosivat lähes samalla nopeudella. Asiassa voi normaalijärjellä erehtyä, koska ilmanvastus vaikuttaa raskaaseen kappaleeseen vähemmän kuin saman muotoisiin mutta kevyempiin kappaleisiin, ja koska suuremmalla tai tiheämmällä kappaleella on suurempi massa, jolloin on helppo ajatella sen putoavan nopeammin.
Miska Siikonen
Seuraura
Siikonen siirtyi kaudeksi 2019–2020 kaksivuotisella sopimuksella JYPiin. Hänet nimettiin joukkueen varakapteeniksi. Siikonen teki SM-liigan yhden kauden piste-ennätyksensä tehoilla 8+23=31. Kesken kauden 2020–2021, helmikuussa 2021 hänen sopimuksensa JYPin kanssa purettiin, kun joukkue oli SM-liigan sarjataulukossa toiseksi viimeisenä. Siikonen siirtyi loppukauden kattavalla sopimuksella Ruotsin SHL-liigan HV71:een. Joukkueen kausi päättyi kuitenkin putoamiseen HockeyAllsvenskaniin.
8mR
Suomessa suuri kasilaivasto
Arvostettu Sinebrychoffin pokaali purjehdittiin kaseilla 1911-1961. Nykyisin poalkinnosta kilpailevat 6mR-veneet.
1936
Suomen 1936 kesäolympialaisten 8mR Cheerion miehistö muodostui seuraavista purjehtijoista:
Germania III ja Norjan Silja, olivat seitsemän startin jälkeen jaetulla kakkossijalla Silja voitti ylimääräisen match racen ja Germania III jäi kolmannelle sijalle. Pientä lohtua Saksalle antoi siihen aikaan liittolaisen Italian voitto. Ilman Ilderimin kiistanalaista diskausta kuudennessa lähdössä Saksa olisi jäänyt mitaleitta.
Kalydon
Rakennukset ja löydökset
Akropolis, kaupunginmuurit, portit ja tiet
Toiminimi
Yhdistykset ja säätiöt
Asumisoikeusyhdistys: Asumisoikeusyhdistyksen toiminimen tulee sisältää sana asumisoikeusyhdistys, ruotsiksi bostadsrättsförening.
Niemisjärvi (Pälkäne)
Niemisjärvi on Pirkanmaalla Pälkäneellä Rautajärven kylän lähellä sijaitseva järvi.
Robert J. Aumann
Robert John Aumann (, Jisrael Auman), s. 8. kesäkuuta 1930 Frankfurt am Main, Saksa) on israelilainen matemaatikko. Hän sai vuoden 2005 Nobelin taloustieteen palkinnon yhdessä Thomas C. Shellingin kanssa peliteoriaa koskevasta tutkimuksestaan.
Rodney Howard-Browne
Rodney Howard-Browne (s. 12. kesäkuuta 1961 Port Elizabeth) on Etelä-Afrikassa syntynyt ja vuonna 1987 Yhdysvaltoihin siirtynyt maailmanevankelista, joka edustaa karismaattista liikettä.
Luettelo Suomessa rauhoitetuista selkärangattomista
Kovakuoriaiset
thumb|250px|[[Erakkokuoriainen.]] thumb|250px|[[Punahärö.]]
Johan Norberg
thumb|Johan Norberg pienoiskuva|Norberg 2012 Johan Norberg (s. 27. elokuuta 1973) on ruotsalainen kirjailija, dokumentaristi ja aate- ja taloushistorioitsija joka on keskittynyt taloudelliseen globalisaatioon ja yksilönvapauksiin. Hän on Globaalin kapitalismin puolustus -kirjan kirjoittaja. Hän on myös juontajana brittiläisen televisiokanava Channel 4:in tilaamassa dokumentissa Globalisation is Good joka perustuu Norbergin kirjaan.
Los Pajaritos
Talvella stadionilla on melko kylmä ja tästä syystä kotijoukkue saa vahvan kotiedun otteluissaan.
Yann Arthus-Bertrand
Ura
Arthus-Bertrand ryhtyi kuvaamaan Maata ilmasta käsin 1994. Toiminnan taustalla oli Unescolta saatu tuki. Hanke on ollut tuottoisa myös rahallisesti. Arthus-Bertrandin kuvia esittelevät näyttelyt ovat maksuttomia, ja ne pidetään poikkeuksetta ulkona. Hän arvioi Helsingin Sanomissa 12. kesäkuuta 2005, että niissä olisi käynyt jopa 60 miljoonaa ihmistä. ”Maa ilmasta” -näyttely on järjestetty myös Helsingin Lasipalatsin aukiolla kesällä 2005.
Ohtaharan oireyhtymä
Ohtaharan oireyhtymä "löydettiin" vuonna 1976. Sairauden ei tiedetä olevan perinnöllinen. Oireyhtymää on havaittu esiintyvän jonkin verran enemmän pojilla kuin tytöillä.
Eddie Mora Bermúdez
Ura
Mora Bermúdez on viulistina esittänyt ensisijaisesti omaa musiikkiaan, mutta hänen ohjelmistoonsa kuuluu myös muiden säveltämää costaricalaista musiikkia. Vuonna 1994 hän aloitti esiintymisen viulu–piano-duossa Mora/Duarte. Vuonna 1995 hän oli mukana perustamassa Camerata Latinoamericana -jousiorkesteria. Vuonna 2003 hänestä tuli Heredian sinfoniaorkesterin taiteellinen johtaja. Costa Rican yliopiston (San Pedro, Montes de Oca) professorina Mora Bermúdez on opettanut vuodesta 1992 kamarimusiikkia, sävellystä ja viulunsoittoa. Vuodesta 2001 lähtien hän on ollut siellä mukana järjestämässä vuosittaista nykymusiikkiseminaaria.
Heikki Solin
Heikki Lauri Abel Solin (s. ) on suomalainen antiikintutkija ja Helsingin yliopiston latinalaisen filologian emeritusprofessori.
Professori Solin on ollut Suomalaisen Tiedeakatemian jäsen vuodesta 1983 ja Academia Europæan jäsen vuodesta 1989.
Linux Terminal Server Project
Laitteistovaatimukset
Palvelimen tehontarve riippuu täysin kevytpäätteiden lukumäärästä ja suoritettavista ohjelmista. Hyvän palvelimen kymmenelle kevytpäätteelle saa tehtyä hieman keskivertoa paremmasta työasemasta, johon on asennettu vähintään gigatavu keskusmuistia. Kevytpäätteen laitteistovaatimukset ovat vaatimattomat, kuten käy ilmi seuraavasta taulukosta.
Jyri Vaahtera
Vaahtera kirjoitti ylioppilaaksi vuonna 1978. Hän valmistui filosofian kandidaatiksi vuonna 1991 ja väitteli filosofian tohtoriksi Turun yliopistosta vuonna 2000.
Eetu Sopanen
Maajoukkueura
Sopanen oli myös voittamassa alle 16-vuotiaiden maajoukkueen mukana nuorten olympiakultaa Innsbruckissa 2012. Hän pelasi myös World U-17 Hockey Challengessa vuonna 2013. Yhteensä Sopanen on pelannut 14 nuorten ja 29 poikien maaottelua.
Spiritual Black Dimensions
Spiritual Black Dimensions on Dimmu Borgirin vuonna 1999 julkaistu neljäs studioalbumi.
Korkyralaisten härkä
Nykyisin Delfoihin lahjoitetusta veistoksesta on säilynyt vain sen jalusta, joka sijaitsee alkuperäisellä paikallaan heti Delfoin Pyhän tien alussa sen oikealla puolella.
Kaarle Konsti
Konstin vanhemmat olivat herastuomari Johan Konsti ja Ulriikka Maria Konsti ja puoliso Aleksandra Maria Konsti. Konsti oli maanviljelijä, kunnallismies, lautamies ja isänsä tavoin herastuomari. Hän oli talonpoikaissäädyssä Juvan tuomiokunnan edustaja valtiopäivillä 1894 ja 1897. Konsti oli molemmilla kerroilla lakivaliokunnan varajäsen.
Kuusankoski
Kuusankoski on entinen Suomen kaupunki, joka sijaitsee Kymenlaakson maakunnassa ja on nykyisin osa Kouvolaa. Kaupungin väkiluku oli lakkautushetkellä 0 asukasta, ja sen pinta-ala oli 0 km², josta 0 km² oli vesistöjä. Väestötiheys oli 0 asukasta/km². Kuusankosken naapurikunnat olivat Elimäki, Iitti, Jaala, Kouvola ja Valkeala. Kuusankoski oli väkiluvultaan Suomen 54. suurin ja Kymenlaakson neljänneksi suurin kunta 31. joulukuuta 2008 eli kaupungin lakkautushetkellä.
Vicente Mejía Colindres
thumb|Vicente Mejía Colindres Vicente Mejia Colindres (1878–1966) oli hondurasilainen poliitikko, joka toimi maansa presidenttinä lyhyesti vuonna 1919 ja uudelleen vuosina 1929–1933. Hän edusti liberaalipuoluetta ja toimi ennen presidenttiyttään sisäministerinä (1909–1911) ja ulkoministerinä (1919–1921).
Kuusankoski
Historia
1800-luvun lopulla teollistumiskehitys Suomessa lähti käyntiin ja rautateiden rakentaminen alkoi. Vuonna 1870 avattiin Riihimäki–Pietari-rautatie ja vuonna 1889 Kouvola–Kuopio-rautatie, jotka kummatkin sivusivat Kuusankosken aluetta. Tällöin havaittiin alueen koskien teollisuudelle tarjoamat mahdollisuudet. Vuonna 1872 Kymijoen Kuusankoskeen perustettiin kaksi puuhiomoa ja paperitehdasta - Kuusankoski Osakeyhtiö ja Kymin Osakeyhtiö - ja vuonna 1896 rakennettiin saman alan tehdas ylemmäs Voikkaankoskeen. Vuonna 1904 Kuusankoski-yhtiön Kuusaansaaren paperitehdas, Kymin Oy:n Kymintehdas ja Tampereen Kattohuopatehdas Oy:n Voikkaan paperitehdas yhdistyivät Kymin Osakeyhtiöksi. Tehdas on nykyiseltä nimeltään UPM Kymi ja sen on omistanut vuodesta 1996 alkaen UPM-Kymmene Oy.
FC Nancy
thumb|right|Seuran logo FC Nancy on ranskalainen jalkapalloseura, joka perustettiin vuonna 1901 ja lakkautettiin vuonna 1965. Se kävi kahdesti Ligue 1:ssä, ja eteni myös kahdesti Ranskan Cupin eli Coupe de Francen finaaliin, häviten kuitenkin molemmilla kerroilla. Nancyn kaupungin nykyinen jalkapallon ykkösseura on AS Nancy-Lorraine.
Henrik Nordbrandt
Henrik Nordbrandt (21. maaliskuuta 1945 Kööpenhamina, Tanska – 31. tammikuuta 2023 ) oli tanskalainen runoilija. Hänen esikoisrunokokoelmansa Digte ilmestyi 1966. Tyylillisesti hän on modernisti, ja aiheet ovat usein Turkista ja Kreikasta. Hän opiskeli Kööpenhaminan yliopistossa itämaisia kieliä ja oleskeli paljon Välimeren maissa. Hän oli Tanskan akatemian jäsen vuodesta 2014.
Ryan O’Neal
thumb|upright|Ryan O’Neal vuonna 1968. Ryan O’Neal (s. 20. huhtikuuta 1941 Los Angeles, Kalifornia) on yhdysvaltalainen näyttelijä.
Röylä
Pohjois-Espoon alueella toimii vuonna 1971 perustettu Röylän ja Bodomin Seudun omakotiyhdistys ry. .
Donghak-kapina
Donghak-kapina (, hanja 東學 農民 運動) oli Koreassa vuonna 1894 puhjennut talonpoikaiskapina, jonka kukistaminen kiinalaisten apujoukkojen avulla johti Kiinan ja Japanin sodan puhkeamiseen. Kapinassa köyhtyneet talonpojat ryhtyivät kannattamaan poliittisesti radikaalia donghak-uskontoa.